ai4bharat/Pralekha huggingface dataset:
மனித வள மேம்பாட்டு அமைச்சகம்
புதிய இந்தியாவுக்கான பாடத்திட்டத்தை தயாரிப்பதற்கான கருத்துக் கேட்பில் பங்கேற்குமாறு பொதுமக்களுக்கு திரு தர்மேந்திர பிரதான் அழைப்பு
புதிய இந்தியாவுக்கான பாடத்திட்டத்தை தயாரிப்பதற்கான கருத்துக் கேட்பில் பங்கேற்குமாறு பொதுமக்களுக்கு மத்திய கல்வி மற்றும் திறன்மேம்பாட்டுத் துறை அமைச்சர் திரு தர்மேந்திர பிரதான் அழைப்பு விடுத்துள்ளார்.
தேசிய கல்விக் கொள்கை 2020-க்கு ஏற்ப உருவாக்கப்படும் ஆற்றல்மிக்க தேசிய பாடத்திட்ட கட்டமைப்பு, மேம்பட்ட இந்தியாவை உருவாக்குவது என்ற இலக்கை அடைவதில் முக்கிய பங்கு வகிக்கும் என்றும் அவர் கூறியுள்ளார்.
வலிமையான, ஆற்றல்மிக்க, அனைத்தையும் உள்ளடக்கிய, எதிர்கால முன்னேற்றத்தை அடிப்படையாகக் கொண்ட தேசிய பாடத்திட்ட கட்டமைப்பை உருவாக்குவது, கலாச்சார ஆனிவேருடன் ஒருங்கிணைக்கவும், உலகளாவிய கண்ணோட்டம், காலனி ஆதிக்க முறையிலிருந்து கல்வித்துறையை விடுவித்து, நமது அடுத்த தலைமுறையினரிடையே ஆழ்ந்த பெருமிதத்தை ஏற்படுத்துவதில் இது முக்கிய பங்கு வகிக்கும் என்றும் அவர் தெரிவித்துள்ளார்.
ஆசிரியர்கள், தலைமை ஆசிரியர்கள் / முதல்வர்கள், பள்ளிக்கூட நிர்வாகிகள், கல்வியாளர்கள், பெற்றோர், மாணவர்கள், சமுதாய உறுப்பினர்கள், தன்னார்வ தொண்டுநிறுவனங்கள், வல்லுநர்கள், மக்கள் பிரதிநிதிகள், கலைஞர்கள், கைவினைஞர்கள், விவசாயிகள் உள்பட பள்ளிக் கல்வி மற்றும் ஆசிரியர் கல்வியில் ஆர்வமுள்ள யாரும், இந்த கருத்துக்கேட்பில் பங்கேற்கலாம். அரசியல் சாசனத்தின் எட்டாவது அட்டவணையில் இடம்பெற்றுள்ள மொழிகள் உட்பட மொத்தம் 23 மொழிகளில் இந்த கணக்கெடுப்பு நடத்தப்பட உள்ளது.
கருத்துக் கேட்பில் பங்கேற்க விரும்புவோர் https://ncfsurvey.ncert.gov.in/ என்ற இணையதளத்தில் தங்களது கருத்துக்கள் மற்றும் ஆலோசனைகளை பதிவு செய்யலாம் எனத் தெரிவிக்கப்பட்டுள்ளது.
மேலும் விவரங்களுக்கு இதன் ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1852262
கப்பல் போக்குவரத்து அமைச்சகம்
தமிழகம் உள்ளிட்ட கடலோர மாநிலங்களில் ரோபாக்ஸ் மற்றும் நீர் டாக்சி சேவைகள்
நாடாளுமன்றத்தின் மாநிலங்களவையில் கேள்விகளுக்கு எழுத்துப்பூர்வமாக பதிலளித்த துறைமுகங்கள், கப்பல் மற்றும் நீர்வழிகள் இணை அமைச்சர் திரு சாந்தனு தாக்கூர் கீழ்காணும் தகவல்களை அளித்தார்.
நீர்வழி போக்குவரத்து என்பது செலவு குறைவானதாகவும், சுற்றுச்சூழலுக்கு உகந்ததாகவும் இருக்கும் நிலையில், ரோபாக்ஸ் திட்டங்களை பல்வேறு வழித்தடங்களில் சாகர் மாலா திட்டத்தின் கீழ் துறைமுகங்கள், கப்பல் மற்றும் நீர்வழிகள் அமைச்சகம் செயல்படுத்தி வருகிறது.
நாடு முழுவதும் 7 திட்டங்கள் நிறைவு செய்யப்பட்டு, 14 திட்டங்கள் செயல்படுத்துதலின் கீழும் 50 திட்டங்கள் உருவாக்கத்திலும்  உள்ள நிலையில் தமிழ்நாட்டில் 3 திட்டங்கள் உருவாக்கத்தில் உள்ளன.
இந்திய துறைமுகங்கள் வரைவு மசோதா 2020-ஐ பொது மக்கள் உள்ளிட்ட அனைத்து பங்குதாரர்களின் ஆலோசனைக்காக மத்திய துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம் வெளியிட்டது.
பெறப்பட்டுள்ள ஆலோசனைகளை அமைச்சகம் கவனமாக பரீசிலித்து வருகிறது. இந்திய துறைமுகங்கள் சட்டம் 2021-ல் அவை முறையாக சேர்க்கப்படும். சில மாநில அரசுகளிடம் இருந்து ஆலோசனைகள் இன்னும் வரவில்லை.
திறன் இடைவெளி ஆய்வு 21 கடலோர மாவட்டங்களில் மேற்கொள்ளப்பட்டது. துறைமுகம் மற்றும் கடல்சார் துறைக்கு சிறப்பு கவனம் வழங்கப்பட்டது. ஆந்திரப் பிரதேசத்தில் விசாகப்பட்டினம் மற்றும் கிழக்கு கோதாவரி மாவட்டங்களில் ஆய்வு நடத்தப்பட்டது.
கட்டுமானம், சரக்கு போக்குவரத்து, சுற்றுலா மற்றும் உற்பத்தி ஆகிய துறைகளில் திறன்மிக்க பணியாளர்களுக்கான தேவை இருப்பது ஆய்வில் கண்டறியப்பட்டது.
பல்திறன் மேம்பாட்டு மையத்தை விசாகப்பட்டினம் துறைமுக பொறுப்பு கழகத்தில் நிறுவ முடிவெடுக்கப்பட்டது. செயல்படுத்துதல் மற்றும் மேலாண்மை பங்குதாரரும் தேர்ந்தெடுக்கப்பட்டு, விசாகப்பட்டினம் துறைமுக பொறுப்பு கழகத்தில் உள்ள கட்டிடம் பங்குதாரரிடம் வழங்கப்பட்டு விட்டது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1739059
https://pib.gov.in/PressReleasePage.aspx?PRID=1739056
https://pib.gov.in/PressReleasePage.aspx?PRID=1739054
------
(Visitor Counter : 229
சுகாதாரம் மற்றும் குடும்ப நலத்துறை அமைச்சகம்
பறவைக் காய்ச்சலின் பதிவு செய்யப்பட்ட முதல் மனித பாதிப்பு குறித்த தொற்றுநோயியல் ஆய்வை ஐடிஎஸ்பி மாநில கண்காணிப்பு மையம், ஹரியானா தொடங்கவுள்ளது
ஹெச்5என்எக்ஸ் எனப்படும் பறவைக் காய்ச்சல் பாதித்த முதல் நபராக ஹரியானாவில் உள்ள குருகிராமில் இருக்கும் 11 வயது ஆண் குழந்தை கண்டறியப்பட்டுள்ளார்.
தில்லி எய்ம்ஸ் மருத்துவமனையின் குழந்தைகள் சிகிச்சை பிரிவில் குருதியில் வெள்ளை அணுக்கள் மிகுதியாக இருப்பதால் உண்டாகும் நோயான தீவிர மைலோயிட் லுகேமியா  இக்குழந்தைக்கு இருப்பது 2021 ஜூனில் கண்டறியப்பட்டது. அதற்கான சிகிச்சை தொடங்கப்பட்டவுடன், காய்ச்சல், இருமல், கோரிசா அறிகுறிகளும், மூச்சுத்திணறலும் குழந்தைக்கு ஏற்பட்டது.
பின்னர் காய்ச்சல் மற்றும் அதிர்ச்சியுடன் கூடிய ஃபெப்ரைல் நியூட்ரோபேனியாவுடன் இணைந்த ஏஎம்எல் கண்டறியப்பட்டு, தீவிர மூச்சுக் கோளாறு  ஏற்பட்டது. 2021 ஜூலை 2 அன்று தில்லி எய்ம்ஸ் மருத்துவமனையில் அவர் அனுமதிக்கப்பட்டார். பல்வேறு உறுப்புகள் செயலிழந்த நிலையில் பின்னர் அவர் உயிரிழந்தார்.
அவரது மாதிரிகள் எய்ம்ஸ் மருத்துவமனையில் பரிசோதிக்கப்பட்டு, இன்ஃப்ளூயென்சா ஏ மற்றும் இன்ஃப்ளூயென்சா பி  அவருக்கு இருந்தது கண்டறியப்பட்டது. ஆனால், கொரோனா வைரஸ் மற்றும் இதர மூச்சு பாதிப்பு ஏற்படுத்தும் வைரஸ் தொற்று இல்லை. மேற்கொண்டு ஆய்வுக்காக தேசிய வைராலஜி நிறுவனத்திற்கு அவரது மாதிரிகள் 2021 ஜூலை 13 அன்று அனுப்பப்பட்டன.
அவருக்கு சிகிச்சை அளித்த மருத்துவர்கள் மற்றும் செவிலியர்கள் 2021 ஜூலை 16 முதல் கண்காணிக்கப்பட்டு வருகிறார்கள். ஆனால் அவர்களுக்கு காய்ச்சலுக்கான எந்த அறிகுறியும் இது வரை இல்லை. குடும்ப உறுப்பினர்கள், நெருங்கிய தொடர்புகள் மற்றும் சுகாதார பணியாளர்களும் தொடர்ந்து கண்காணிக்கப்பட்டு வருகிறார்கள்.
அப்பகுதியில் பறவைக் காய்ச்சல் பாதிப்பு எதையும் கால்நடை பராமரிப்புத் துறை இதுவரை கண்டறியாத நிலையில், முன்னெச்சரிக்கை நடவடிக்கையாக 10 கிலோமீட்டர் பரப்பளவுக்கு கண்காணிப்பு விரிவுப்படுத்தப்பட்டுள்ளது. மேலும், என்சிடிசி, கால்நடை பராமரிப்பு துறை மற்றும் மாநில கண்காணிப்பு பிரிவால் தொற்றுநோயியல் ஆய்வு செய்யப்பட்டு, தேவையான பொது சுகாதார நடவடிக்கைகள் எடுக்கப்பட்டு வருகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737581
-----
(Visitor Counter : 242
ரெயில்வே அமைச்சகம்
டிசம்பர் 7 முதல் 204 ரயில் சேவைகளை இயக்கவுள்ள கொல்கத்தா மெட்ரோ, திரு பியுஷ் கோயல் பாராட்டு
கொல்கத்தா மக்களுக்கு போக்குவரத்து வசதிகளை மேம்படுத்தும் விதமாக, வரும் திங்கட்கிழமை  முதல் கூடுதல் சேவைகளை வழங்கவும், சேவை நேரத்தை நீட்டிக்கவும் கொல்கத்தா மெட்ரோ முடிவெடுத்துள்ளது.
தற்போது தினசரி 190 ரயில் சேவைகள் வழங்கப்பட்டு வரும் நிலையில், வரும் திங்கட்கிழமை  முதல் திங்கள் முதல் சனிக்கிழமை வரை 204 ரயில் சேவைகளை கொல்கத்த மெட்ரோ இயக்கவுள்ளது.
மேலும், காலை 8 மணிக்கு ஆரம்பித்து இரவு 9 மணி வரை தற்போது சேவைகள் வழங்கப்பட்டு வரும் நிலையில், இனி காலை 7 மணிக்கு தொடங்கி இரவு 9.30 மணி வரை ரயில்கள் இயக்கப்படும்.
சேவைகளை நீட்டிக்க முடிவெடுத்திருப்பதற்காக கொல்கத்தா மெட்ரோவை மத்திய ரயில்வே, வர்த்தகம் மற்றும் தொழில்கள், நுகர்வோர் விவகாரங்கள், உணவு மற்றும் பொது விநியோக அமைச்சர் திரு பியுஷ் கோயல் பாராட்டு தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleseDetailm.aspx?PRID=1678536
உள்துறை அமைச்சகம்
உத்தரப் பிரதேச மாநில தடயவியல் அறிவியல் நிறுவனத்திற்கு மத்திய உள்துறை அமைச்சர் திரு அமித் ஷா லக்னோவில் அடிக்கல் நாட்டினார்
உத்தரப் பிரதேச மாநில தடயவியல் அறிவியல் நிறுவனத்திற்கு மத்திய உள்துறை அமைச்சர் திரு அமித் ஷா லக்னோவில் இன்று அடிக்கல் நாட்டினார். மரக்கன்று ஒன்றையும் மத்திய உள்துறை அமைச்சர் நட்டார். உத்தரப் பிரதேச முதலமைச்சர் திரு யோகி ஆதித்யநாத், துணை முதல்வர்கள் திரு கேஷவ் பிரசாத் மவுரியா மற்றும் டாக்டர் தினேஷ் சர்மா, உத்தரப் பிரதேச காவல்துறை தலைமை இயக்குநர், மூத்த அதிகாரிகள் மற்றும் இதர பிரமுகர்கள் நிகழ்ச்சியில் பங்கேற்றனர்.
நிகழ்ச்சியில் உரையாற்றிய மத்திய உள்துறை அமைச்சர், மிகப்பெரிய வளாகத்தைக் கொண்ட உத்தரப் பிரதேச மாநில தடயவியல் அறிவியல் நிறுவனத்திற்கு நல்லதொரு தொடக்கம் கிடைத்துள்ளதாக கூறினார். இதன் விதை இன்று விதைக்கப்பட்டுள்ளது. இந்த ஆலமரம் வளரும் போது பல மாணவர்களுக்கு பலனளிக்கும் என்று அவர் கூறினார். இங்கு நடைபெறும் ஆராய்ச்சியில் பல மாணவர்கள் கலந்துக் கொண்டு உத்திரப் பிரதேசத்தின் சட்டம் ஒழுங்கு அமைப்புக்கு மட்டுமில்லாமல் ஒட்டுமொத்த நாட்டின் சட்டம் ஒழுங்கு அமைப்பின் முதுகெலும்பாக திகழ்வார்கள் என்று அமைச்சர் கூறினார்.
எங்களது கட்சி தலைமையிலான அரசுகள் சாதி மற்றும் குடும்பங்களின் அடிப்படையில் நடத்தப்படுவதில்லை, எங்கள் தலைவர்களின் குடும்பங்களின் நலனுக்காக செயல்படுவதில்லை. மாறாக, நாட்டின் ஏழ்மையான மக்களின் மேம்பாட்டிற்காகவும் சட்டம் ஒழுங்கை மேம்படுத்துவதற்காகவும் எங்களது அரசுகள் பணியாற்றுகின்றன என்று திரு அமித் ஷா கூறினார்.
பிரதமர் திரு நரேந்திர மோடியின் தலைமையின் கீழ் மக்களின் நலனுக்காக பணியாற்றும் மாநில அரசுகளில் உத்தரப் பிரதேசம் முன்னணியில் உள்ளதாக மத்திய உள்துறை அமைச்சர் கூறினார். ஆட்சி என்பது ஒரு குறிப்பிட்ட சாதி, குடும்பத்திற்கானதாக இருக்காது, அனைவருக்கானதாக இருக்கும், ஒரு சில கட்டுமான தொழில் அதிபர்கள் அல்லது பணக்காரர்களுக்கானதாக இருக்காது, ஏழைகளுக்கானதாக இருக்கும் என்று நாங்கள் உறுதி அளித்தோம். இன்றைக்கு, நான்கு வருடங்களுக்கு பிறகு, இந்த திசையில் நாங்கள் பெரிய முன்னேற்றம் அடைந்திருக்கிறோம் என்று என்னால் பெருமையாக கூற முடியும் என்று அவர் கூறினார்.
குற்றவாளிகளுக்கு அறிவியல் பூர்வமான முறையில்
தண்டனை அளிப்பதற்கு நீதித்துறைக்கு தடயவியல் அறிவியல் பல்கலைக்கழகம் உதவும் என்று திரு அமித் ஷா கூறினார். தண்டனை விகிதத்தை அதிகப்படுத்தி, குற்றங்களின் எண்ணிக்கையை இது குறைக்கும் என்று மத்திய உள்துறை அமைச்சர் நம்பிக்கை தெரிவித்தார். பிரதமர் திரு நரேந்திர மோடியின் தலைமையின் கீழ் தேசிய பாதுகாப்பு பல்கலைக்கழகத்தை 2020-ம் ஆண்டு நாங்கள் தொடங்கினோம். பயிற்சி பெற்ற மனித சக்தி நமக்கு கிடைக்கும் வகையில் நாடு முழுவதும் உள்ள கல்லூரிகளை இணைக்க இந்த பல்கலைக்கழகம் பணியாற்றும் என்றும் அவர் கூறினார்.
இருபது வருடங்களுக்கு முன்பு இருந்தவாறு காவல் பணி தற்போது இல்லை என்று அமைச்சர் கூறினார். கள்ளப்பணம், போதை மருந்துகள், போதை மருந்து பயங்கரவாதம், தீவிரவாதம், சைபர் குற்றங்கள், பொருளாதாரக் குற்றங்கள், ஆயுதக் கடத்தல் மற்றும் பசு கடத்தல் ஆகியவை தற்போது முன்னணியில் இருப்பதாக அவர் கூறினார். நாடு முழுவதும் உள்ள காவல் துறையை நவீனப்படுத்த வேண்டிய தேவை இருக்கிறது என்றும் அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetailm.aspx?PRID=1741279
பிரதமர் அலுவலகம்
காமன்வெல்த் போட்டிகள் 2022-இல் மல்யுத்த போட்டியின் 62 கிலோ எடை பிரிவில் தங்கப் பதக்கம் வென்ற சாக்ஷி மாலிக்கிற்கு பிரதமர் வாழ்த்து
காமன்வெல்த் போட்டிகள் 2022-இல் மல்யுத்த போட்டியின் 62 கிலோ எடை பிரிவில் தங்கப் பதக்கம் வென்ற சாக்ஷி மாலிக்கிற்கு பிரதமர் திரு நரேந்திர மோடி வாழ்த்துகளைத் தெரிவித்துள்ளார்.
அவர் வெளியிட்டுள்ள ட்விட்டர் பதிவில் கூறியிருப்பதாவது:
“நம் தடகள வீரர்கள், பெர்மிங்ஹாம் காமன்வெல்த் போட்டிகளில் தொடர்ந்து பெருமை அளித்து வருகிறார்கள். சாக்ஷி மாலிக்கின் தன்னிகரில்லாத விளையாட்டு செயல்திறனால் உற்சாகமடைந்தேன். மதிப்புமிக்க தங்கப் பதக்கம் வென்றதற்காக அவருக்கு வாழ்த்துகளைத் தெரிவித்துக் கொள்கிறேன். திறமையின் ஆற்றல் சக்தியாக விளங்கும் அவர், அபாரமான நெகிழ்தன்மை வாய்க்கப் பெற்றுள்ளார்.”
மனித வள மேம்பாட்டு அமைச்சகம்
கோவிட்-19 தொற்றுக்கு எதிராக போரிட பிரதமர் பாதுகாப்பு நிதியத்துக்கு ரூ 38.91 கோடிக்கும் அதிகமான தொகையை அளித்தன பல்வேறு நிறுவனங்கள் / தன்னாட்சி அமைப்புகள் / மனித வள மேம்பாட்டு அமைச்சகத்தின் துறைகள்
கோவிட்-19 தொற்றுக்கு எதிரான போரில் இந்தியாவை பலப் படுத்தியதற்கான முயற்சிகளை பாராட்டினார் மனித வள மேம்பாட்டுத்துறை அமைச்சர் திரு. ரமேஷ் பொக்ரியால் 'நிஷாங்க்'
கோவிட்-19 தொற்றுக்கு எதிராக போரிட பிரதமர் பாதுகாப்பு நிதியத்துக்கு ரூ 38.91 கோடிக்கும் அதிகமான தொகையை மனித வள மேம்பாட்டு அமைச்சகத்தின் 28 பல்வேறு நிறுவனங்கள் / தன்னாட்சி அமைப்புகள்/ அளித்தன. கோவிட்-19 தொற்றுக்கு உடனான போரில் இந்தியாவை பலப்படுத்தியதற்காக அவற்றின் முயற்சிகளை மத்திய மனித வள மேம்பாடு அமைச்சர் திரு. ரமேஷ் பொக்ரியால் 'நிஷாங்க்' பாராட்டினார். கோவிட்- 19 தொற்றுக்கு எதிரான போரில் இந்தியாவுக்கு வலிமை மிக்க ஆதரவை மனித வள மேம்பாட்டு அமைச்சகம் அளிப்பதாக அவர் தெரிவித்தார்.
முன்னதாக, தனது ஒரு மாத ஊதியத்தையும், நாடாளுமன்ற உறுப்பினர் தொகுதி மேம்பாட்டு நிதியில் இருந்து ரூ. ஒரு கோடியையும் பிரதமர் பாதுகாப்பு நிதியத்துக்கு அளித்த மத்திய மனித வள மேம்பாடு அமைச்சர், அமைச்சகத்தின் கீழ் உள்ள அனைத்து நிறுவனங்கள்/ தன்னாட்சி அமைப்புகளை பிரதமர் பாதுகாப்பு நிதியத்துக்கு தங்கள் பங்கை அளிக்கும் படிக் கேட்டுக்கொண்டர்.
மனித வள மேம்பாடு அமைச்சகத்தின் கீழ் உள்ள நிறுவனங்கள்/ தன்னாட்சி அமைப்புகள் பிரதமர் பாதுகாப்பு நிதியத்துக்கு அளித்த நிதி விவரங்களை தெரிந்துக் கொள்ள இங்கே உள்ள இணைய தொடர்பை பார்க்கலாம்.
(Visitor Counter : 65
குடியரசுத் துணைத் தலைவர் செயலகம்
என்.எம்.டீ.சி. போன்ற நிறுவனங்கள் ‘இந்தியாவில் உருவாக்குவோம்” திட்டத்திற்கு கட்டாயம் ஊக்கமளிக்க வேண்டும்: குடியரசுத் துணைத் தலைவர்
என்.எம்.டீ.சி.-யின் வைரவிழா கொண்டாட்டங்களில் உரை
என்.எம்.டீ.சி. போன்ற நிறுவனங்கள், வழக்கமான நெறிமுறைகளைத் தாண்டி, இளைஞர்களுக்கான திறன் வளர்திட்டங்களை பெருமளவில் தொடங்கி, ‘இந்தியாவில் உருவாக்குவோம்’ திட்டத்திற்கு ஊக்கமளிக்க வேண்டும் என்று இந்திய குடியரசுத் துணைத் தலைவர் திரு.எம்.வெங்கையாநாயுடு கூறினார். இன்று ஐதராபாத்தில், என்.எம்.டீ.சி. நிறுவனத்தின் வைரவிழாக் கொண்டாட்ட நிகழ்ச்சியில் கூடியிருந்தவர்களிடையே அவர் உரையாற்றினார். சட்டீஸ்கர் மாநில முதல்வர் டாக்டர் .ராமன் சிங், மத்திய எஃகுத்துறை அமைச்சர் திரு.சவுத்ரி பீரேந்தர் சிங், தெலுங்கானா மாநில துணை முதல்வர் திரு.முகம்மது மெஹ்முத் அலி, மத்திய எஃகுத்துறை இணை அமைச்சர் திரு.விஷ்ணுதி யோசாய், மத்திய அறிவியல் & தொழில்நுட்பம் மற்றும் புவி அறிவியல் துறை இணை அமைச்சர் திரு.ஒய்.எஸ்.சவுத்ரி, தெலுங்கானா மாநில சுரங்கங்கள் & புவியியல் துறை அமைச்சர் திரு. கே.டி.ராமாராவ் மற்றும் பிரமுகர்கள் இந்நிகழ்ச்சியில் கலந்துக்கொண்டனர்.
நாட்டின் பொருளாதார வளர்ச்சிக்கு பொதுத்துறை நிறுவனங்கள் முக்கிய பங்காற்றியுள்ளதாக குடியரசுத் துணைத் தலைவர் கூறினார். மேலும், தொலைத்தொடர்பு, போக்குவரத்து, எரிசக்தி, பாசனம் அல்லது சாலை இணைப்பு போன்ற உள்கட்டமைப்பு வசதிகளைக் கட்டமைப்பதில் அவை முக்கிய பங்காற்றியுள்ளதாகவும் அவர் கூறினார். நிலக்கரி, எண்ணெய் மற்றும் இயற்கை எரிவாயு போன்ற முக்கியத் துறைகளிலும் பொதுத்துறை நிறுவனங்கள் நாட்டின் பொருளாதார வளர்ச்சிக்கு முக்கிய பங்களித்துள்ளதாக அவர் தெரிவித்தார்.
35 வயதிற்கும்கீழ் 65 சதவீதம் மக்கட்தொகை கொண்ட ஒரே நாடு இந்தியா என குடியரசுத் துணைத் தலைவர் தெரிவித்தார். இது மிகப்பெரிய ஜனநாயக வரப்பிரசாதமாகும். இளைஞர்கள், படித்த மக்கட்தொகையின் சக்திகளைக் கொண்டு, வரும் ஆண்டுகளில் உலகின் தலைசிறந்த பொருளாதார சக்திகளில் ஒன்றாக இந்தியாவை மாற்ற வேண்டும் என்றார் அவர்.
2017-ம் ஆண்டு  ரூ.4,293 கோடியை லாபமாக பெற்றதற்காகவும், நாட்டின் தலைசிறந்த லாபம் ஈட்டும் ‘நவரத்னா’ பொதுத்துறை நிறுவனங்களில் ஒன்றாக உருவாகியுள்ளதற்காகவும் என்.எம்.டீ.சி. -யை குடியரசுத் துணைத் தலைவர் பாராட்டினார். கூடுதல் சுரங்க ஆதாரங்களைக் கண்டறிய வழிசெய்து, நாட்டை சுரங்கத்துறையில் வளர்ச்சியடையச்செய்யவும், ராய்பூரில் அர்பணிக்கப்பட்ட துரப்பணப் பிரிவை என்.எம்.டீ.சி. ஏற்படுத்தியுள்ளதற்காக தனது மகிழ்ச்சியை அவர் தெரிவித்தார்.
மத்திய எஃகுத்துறை அமைச்சகத்தின் கீழுள்ள இரண்டு பிற பொதுத்துறை நிறுவனங்களுடன் கூட்டாக டான்சானியாவில் தங்கப்படுகைக் குத்தகை பெற்றும், ஆஸ்திரேலியாவில் இரும்புத்துகள் படுக்கையில் பெரும்பங்கைப் பெற்றும், மொசாம்பிக்கில் நிலக்கரிப் படுக்கையைப் பெற்றும் என்.எம்.டீ.சி. உலகளவில் தனது கால் தடத்தை பதித்துள்ளதாக குடியரசுத் துணைத் தலைவர் கூறினார். தற்போதுள்ள சுரங்கங்களில் உற்பத்தி திறனை அதிகரித்தும், புதிய சுரங்கங்களை திறந்தும், தேவைகளின் பூர்த்தி செய்ய என்.எம்.டீ.சி. முயற்சிகளை மேற்கொண்டுள்ளதை அறிந்து மகிழ்ச்சியுறுவதாகவும் அவர் கூறினார்.
(Visitor Counter : 130
சிறப்பு சேவைகள் மற்றும் கட்டுரைகள்
ஹால்மார்க் செய்யப்பட்ட நகைகள்/ஜூவல்லர்/ஹால்மார்க்கிங் சென்டருக்கு எதிரான புகார்களுக்கு பிஐஎஸ் மூலம் தகுந்த நடவடிக்கை
தங்க நகைகள் மற்றும் கலைப்பொருட்களுக்கு ஹால்மார்க் கட்டாயமாக்கப்பட்டது. தங்க நகைகள்/கலைப்பொருட்களின் தூய்மை/ நேர்த்தித்தன்மை ஆகியவை BIS அங்கீகரிக்கப்பட்ட மதிப்பீடு மற்றும் ஹால்மார்க்கிங் மையங்களால் சரிபார்க்கப்பட்டு சான்றளிக்கப்படுகின்றன.
BIS தங்கம் மட்டுமல்லாது, வெள்ளி நகைகளுக்கு ஹால்மார்க் செய்யும் திட்டத்தையும் கொண்டுள்ளது. மதிப்பீட்டு மையத்தின் மூலம் தூய்மை/நேர்த்தித்தன்மையை சரிபார்த்த பிறகு, தங்கம்/வெள்ளி நகைகள்/கலைப்பொருட்களில் தூய்மை/நேர்த்தித்தன்மை குறிக்கப்படுகிறது, இதன் பின்னர் நகைக்கடைக்காரர்கள் ஹால்மார்க் நகைகளை/கலைப்பொருள்களை சாதாரண நுகர்வோருக்கு விற்கிறார்கள்.
சில சட்டவிரோத நகை விற்பனையாளர்கள் / ஹால்மார்க்கிங் மையங்களால் வாடிக்கையாளர்கள் குறைந்த தூய்மை / நேர்த்தித்தன்மையால் ஏமாற்றப்படும் அரிதான நிகழ்வுகள் நடந்துள்ளன. BIS சமீபத்தில் இதுபோன்ற ஒரு சம்பவத்தைக் கண்டது, அதில் பாதிக்கப்பட்ட வாடிக்கையாளர் ஒரு புகழ்பெற்ற நகைக்கடைக்காரரிடமிருந்து வெள்ளி தட்டுகள் மற்றும் ஒரு டம்ளரை வாங்கினார். வாங்கப்பட்ட பொருட்களின் தூய்மையை சந்தேகித்து, வாடிக்கையாளர் ஹால்மார்க்கிங் மையத்தில் அதையே சோதித்து, தூய்மைச் சான்றிதழைக் கேட்டார். அதை மறுத்தபோது, வாடிக்கையாளர் ஹால்மார்க்கிங் மையத்தில் நெறிமுறையற்ற வர்த்தக நடைமுறைகள் குறித்து சந்தேகம் அடைந்தார். இதனை அடுத்து அவர் BIS இல் புகார் செய்ய தயங்கவில்லை.
BIS, புகாரின் மீது உடனடியாக நடவடிக்கை எடுத்து, சிக்கலை விசாரித்து, சட்டவிரோத ஹால்மார்க்கிங் மையத்திற்கு எதிராக கடுமையான நடவடிக்கை எடுத்தது. மற்றும் வாடிக்கையாளருக்கு தேவையான தீர்வுகளை உறுதி செய்தது. முழு விசாரணையின் போது, வாடிக்கையாளரும் என்னென்ன நடக்கின்றது என்று தெரிவிக்கப்பட்டார் என்பது குறிப்பிடத்தக்கது. மற்றும் மிகவும் வெளிப்படைத்தன்மையை உறுதி செய்ய BIS எடுத்த நடவடிக்கைகள் குறித்து நன்கு அறியப்பட்டது.
BIS ஒரு சேவை அமைப்பாக இருப்பதால், பொதுவான நுகர்வோரை மிகவும் மதிக்கிறது, மேலும் நகைக்கடை அல்லது ஹால்மார்க்கிங் மையத்தால் ஹால்மார்க் செய்யப்பட்ட தங்கம்/வெள்ளி நகைகள்/கலைப் பொருட்களில் தூய்மை/நேர்த்தித்தன்மை ஆகியவற்றில் எந்தவொரு பொது மக்களும் ஏமாற்றப்பட்டால், அவர்கள் தயவு கூர்ந்து . அருகிலுள்ள கிளை அலுவலகத்திற்குச் செல்வதன் மூலமாகவோ அல்லது BIS இணையதளம்/கடிதம் /தொலைபேசி/மின்னஞ்சல்/complaint போர்டல் மூலமாகவோ அல்லது BIS CARE APP மூலமாகவோ  BIS-க்கு புகார் அளிக்கலாம். புகாரின்மீது BIS உடனடி நடவடிக்கை எடுக்கும் மற்றும் நுகர்வோருக்கு தேவையான தீர்வு உறுதி செய்யப்படும்.
பொது மக்கள் நலன் கருதி வெளியிடுவோர் : இந்திய தர நிர்ணய அமைவனம்,தெற்கு மண்டல அலுவலகம், IV கிராஸ் ரோடு, சிஐடி வளாகம், தரமணி, சென்னை -600113 . தொலைபேசி 044 22541442 /22541584 மின்னஞ்சல் sro@bis.gov.in. மேலும் விவரங்களுக்கு, தயவுசெய்து www.bis.gov.in ஐத் தொடர்பு கொள்ளவும் அல்லது BIS Care APP ஐப் பதிவிறக்கம் செய்யவும் என பிஐஎஸ்-ன் நுகர்வோர் விவகாரம் மற்றும் வணிகப்பிரிவு துணை இயக்குநர் திரு. எச். அஜய் கண்ணா கூறியுள்ளார்.
பிரதமர் அலுவலகம்
பிரதமர் திரு நரேந்திர மோடி மற்றும் ஐக்கிய நாடுகள் சபையின் பொதுச் செயலாளர் திரு அன்டோனியோ குட்ரெஸ் ஆகியோருக்கு இடையேயான தொலைபேசி உரையாடல்.
பிரதமர் திரு நரேந்திர மோடி இன்று ஐக்கிய நாடுகள் சபையின் பொதுச் செயலாளர் மேதகு அன்டோனியோ குட்டெரஸ் உடன் தொலைபேசியில் உரையாடினார்.
காங்கோவில் ஐ.நா. தூதரகத்தின் மீது சமீபத்தில் நடந்த தாக்குதலில் இரண்டு இந்திய அமைதி காக்கும் வீரர்கள் வீரமரணம் அடைந்தது குறித்து இரு தலைவர்களும் விவாதித்தனர்.
அங்கு இந்த தாக்குதலுக்கு காரணமானவர்களை சட்டத்தின் முன் நிறுத்த, விரைவான விசாரணைகளை உறுதி செய்யுமாறு ஐ.நா பொதுச்செயலாளரை பிரதமர் நரேந்திர மோடி வலியுறுத்தினார். ஐ.நா. அமைதி காக்கும் பணியில் இந்தியாவின் உறுதியான உறுதிப்பாட்டை அடிக்கோடிட்டுக் காட்டிய பிரதமர், இதுவரை 2,50,000க்கும் மேற்பட்ட இந்திய அமைதிப்படையினர் ஐ.நா. அமைதி காக்கும் பணிகளின் கீழ் பணியாற்றியுள்ளதையும், 177 இந்திய அமைதி காக்கும் படையினர் பணியின்போது உயிர்த் தியாகம் செய்துள்ளதையும், இது மற்ற நாட்டு வீரர்களின் தியாகத்தை விட மிகப்பெரியது என்றும் அவர் கூறினார்.
வீரமரணம் அடைந்த இரு இந்திய எல்லைப் பாதுகாப்புப் படை வீரர்களின் குடும்பத்தினருக்கும், அரசு மற்றும் இந்திய மக்களுக்கும் ஐநா பொதுச் செயலாளர் தனது இரங்கலைத் தெரிவித்தார். தாக்குதலுக்கு தனது தெளிவான கண்டனத்தை அவர் மீண்டும் தெரிவித்ததுடன், விரைவான விசாரணைகளை நடத்துவதற்கு சாத்தியமான அனைத்து நடவடிக்கைகளையும் செய்வதாக உறுதியளித்தார்.
மனித வள மேம்பாட்டு அமைச்சகம்
பஞ்சாப் மத்திய பல்கலைக்கழகத்தின் புதிய வளாகம் மற்றும் கட்டிடங்களை மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' மெய்நிகர் முறையில் திறந்து வைத்தார்
பதிந்தா மக்களைவை உறுப்பினர் திருமதி ஹர்சிம்ரத் கவுர் பாதலின் முன்னிலையில், பதிந்தா மாவட்டத்தின் குட்டா கிராமத்தில் அமைந்துள்ளா பஞ்சாப் மத்திய பல்கலைக்கழகம், பதிந்தாவின் அதி நவீன புதிய வளாகம் மற்றும் கட்டிடங்களை மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' மெய்நிகர் முறையில் திறந்து வைத்தார்.
ரூ 203.78 கோடியில் கட்டப்பட்டுள்ள மொத்தம் 10 கட்டிடங்களையும், பல்கலைக்கழகத்தின் இலச்சினை நினைவுச்சின்னத்தையும் மத்திய கல்வி அமைச்சர் திறந்து வைத்தார்.
நிகழ்ச்சியில் பேசிய அமைச்சர், தற்சார்பு இந்தியா என்பதே முன்னேறுவதற்கான ஒரே பாதை என்பதை உலகின் தற்போதைய நிலவரம் நமக்குக் கற்றுக் கொடுத்துள்ளது என்றார். உலகின் அறிவு மற்றும் புதுமைகளின் மையமாக இந்தியாவை மாற்றும் நமது லட்சியத்தை அடைய தேசிய கல்விக் கொள்கை வழிகாட்டும் என்று அவர் கூறினார்.
40,000-க்கும் அதிகமான மரங்களை நட்டு சுற்றுப்புறச் சூழலுக்கு உகந்த இடமாக வளாகத்தை உருவாக்கியுள்ள பஞ்சாப் மத்திய பல்கலைக்கழகம், பதிந்தாவின் குடும்பத்தினரை அமைச்சர் பாராட்டினார்.
உள்கட்டமைப்பு வளர்ச்சி, கல்வி மற்றும் கல்வி சார்ந்த விஷயங்களில் சிறந்து விளங்குவதை பஞ்சாப் மத்திய பல்கலைக்கழகத்தின் நவீன வளாகம், ஆசிரியர்கள் மற்றும் மாணவர்கள் உறுதி செய்வார்கள் என்று அவர் நம்பிக்கை தெரிவித்தார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1663717
புள்ளியியல் மற்றும் திட்ட அமலாக்கம் அமைச்சகம்
தொழிலாளர் படை பங்கேற்பு விகிதம்
ஜூலை 2021 முதல் ஜூன் 2022 வரை புள்ளியியல் மற்றும் திட்ட அமலாக்க அமைச்சகத்தின் தேசிய மாதிரி கணக்கெடுப்பு அலுவலகம்  நடத்திய காலமுறை தொழிலாளர் படை கணக்கெடுப்பிலிருந்து  இந்தியாவில் வழக்கமான நிலைக்கு ஏற்ப மதிப்பிடப்பட்ட வேலையின்மை விகிதம்  இந்தக் காலகட்டத்தில் 4.1 சதவீதமாக இருந்தது.
சமீபத்திய பி.எல்.எஃப்.எஸ் ஆண்டறிக்கை, 2021-22 இன் படி, 15 வயது மற்றும் அதற்கு மேற்பட்ட நபர்களுக்கான வழக்கமான நிலையில் மதிப்பிடப்பட்ட தொழிலாளர் பங்கேற்பு விகிதம்  2019-20 முதல் அதிகரித்துள்ளது.
இத்தகவலை மத்திய புள்ளியியல் மற்றும் திட்ட அமலாக்கத் துறை இணை அமைச்சர் ராவ் இந்தர்ஜித் சிங் மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பழங்குடியினர் நலத்துறை அமைச்சகம்
மத்திய அமைச்சரவை இன்று மேற்கொண்ட முடிவின்படி, ராஜஸ்தானில் ஷெட்யூல்டு வகுப்பினரின் பகுதிகள் விரிவாக்கம் செய்யப்பட்ட பிறகு பழங்குடியினத்தைச் சேர்ந்த 3.6 லட்சம் பேர் கூடுதலாக பயனடைவர் : ஜுவல் ஓரம்
ராஜஸ்தானில் உள்ள ஷெட்யூல்டு வகுப்பினர் பகுதிகளை, அரசியல் சாசனத்தின் 5வது அட்டவணையில் சேர்ப்பது தொடர்பாக மத்திய அமைச்சரவை இன்று மேற்கொண்ட முக்கிய முடிவு குறித்து, மத்திய பழங்குடியினர் நலத்துறை அமைச்சர் திரு. ஜுவல் ஓரம் செய்தியாளர்களிடம் விளக்கினார். ராஜஸ்தானில் உள்ள பன்ஸ்வாரா, துங்கார்பூர், பிரதாப்கர் ஆகிய 3 மாவட்டங்கள் முழுமையாகவும், உதய்பூர், ராஜ்சமந்த், சித்தோர்கர், பாலி மற்றும் சிரோகி மாவட்டங்களுக்கு உட்பட்ட 9 தாலுக்காக்கள், ஒரு வட்டாரம் முழுமையாகவும், 46 கிராம பஞ்சாயத்துக்களில் அடங்கிய 227 கிராமங்களும் ஷெட்யூல்டு வகுப்பினர் வசிக்கும் பகுதிகளின் பட்டியலில் சேர்க்கப்பட்டுள்ளதாக அமைச்சர் தெரிவித்தார்.
இந்த நடவடிக்கை மூலம் “பில்”, “பில் கராசியா“, ”கராசியா” , “மீனா” உள்ளிட்ட வகுப்புகளைச் சேர்ந்த பழங்குடியின மக்கள் பயனடைவார்கள்.
கூடுதல் விவரங்களுக்கு www.pib.nic.in என்ற இணைய தளத்தை அணுகவும்.
(Visitor Counter : 93
இந்திய போட்டிகள் ஆணையம்
எல்டி ஃபுட்ஸ் நிறுவனத்தின் குறிப்பிட்ட மூலதனப் பங்குகளை சாலிக் இன்டர்நேஷனல் இன்வெஸ்ட்மென்ட் கார்ப்பரேஷன் வாங்கியதை சிசிஐ அங்கீகரித்தது
எல்டி ஃபுட்ஸ் நிறுவனத்தின் குறிப்பிட்ட மூலதனப் பங்குகளை சாலிக் இன்டர்நேஷனல் இன்வெஸ்ட்மென்ட் கார்ப்பரேஷன் வாங்கியதை வணிகப் போட்டி ஆணையம்  அங்கீகரித்தது. போட்டிச் சட்டம், 2002 இன் பிரிவு 31ன் கீழ், இந்த ஒப்புதல் வழங்கப்பட்டுள்ளது.
சாலிக் இன்டர்நேஷனல் இன்வெஸ்ட்மென்ட் கார்ப்பரேஷன் என்பது சவுதி அரேபியாவின் ரியாத்தில் உள்ள பட்டியலிடப்படாத வரையறுக்கப்பட்ட பொறுப்பு நிறுவனமாகும். இது சவுதி விவசாய மற்றும் கால்நடை முதலீட்டு நிறுவனத்திற்கு முழுமையாகச் சொந்தமானது எனக்கருதப்படுகிறது. சாலிக் என்பது சவூதி அரேபியா மற்றும் சர்வதேச அளவில் விவசாயம் மற்றும் உணவுப் பொருட்களின் வர்த்தகம் ஆகிய துறைகளில் நிபுணத்துவம் பெற்ற பல்வேறு சர்வதேச நிறுவனங்களின் பங்குகளைக் கொண்ட முதலீட்டு நிறுவனமாகும். இந்த நிறுவனத்தின் விவசாய வணிகமானது, விவசாயம் மற்றும் கொள்முதல் பொருட்களை சவூதி அரேபியாவிற்கு இறக்குமதி செய்வதில் கவனம் செலுத்துகிறது.
எல்டி ஃபுட்ஸ் நிறுவனம் 70 ஆண்டு பழமையான நுகர்வோர் உணவு நிறுவனமாகும். குறிப்பாக அரிசி சார்ந்த உணவுப் பொருட்களை உலகம் முழுவதும் வணிகம் செய்து வருகிறது.